
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«23» верасня 2022 г.
	         № 147
	г. Масква


	
Аб унясенні змяненняў у тэхнічны рэгламент 
Мытнага саюза «Аб бяспецы прадукцыі, прызначанай 
для дзяцей і падлеткаў» (ТР МС 007/2011)

У адпаведнасці з артыкулам 52 Дагавора аб Еўразійскім эканамічным саюзе ад 29 мая 2014 года і пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў тэхнічны рэгламент Мытнага саюза «Аб бяспецы прадукцыі, прызначанай для дзяцей і падлеткаў» (ТР МС 007/2011), прыняты Рашэннем Камісіі Мытнага саюза ад 23 верасня 2011 г. № 797, змяненні згодна з дадаткам.
2. Гэта Рашэнне ўступае ў сілу па сканчэнні 180 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	А. Касымаліеў
	А. Авярчук





ДАДАТАК
да Рашэння Савета
Еўразійскай эканамічнай камісіі
ад 23 верасня 2022 г. № 147

ЗМЯНЕННІ, 
якія ўносяцца ў тэхнічны рэгламент Мытнага саюза 
«Аб бяспецы прадукцыі, прызначанай для дзяцей 
і падлеткаў» (ТР МС 007/2011)
1. У пункце 1 артыкула 1:
а) у абзацы першым словы «, незалежна ад краіны паходжання» выключыць;
б) абзац трэці пасля слоў «галантарэйныя вырабы,» дапоўніць словамі «вырабы санітарна-гігіенічныя разавага выкарыстання,».
2. У артыкуле 2:
а) абзац сёмы выключыць;
б) пасля абзаца дзявятага дапоўніць абзацам наступнага зместу:
«вырабы эпізадычнага выкарыстання – вырабы, прызначаныя для бесперапыннай носкі на працягу не больш чым 4 гадзін не больш за 2 разы на тыдзень з указаннем адпаведнай інфармацыі на маркіроўцы вырабу;».
3. У артыкуле 5:
а) абзац трэці пункта 1 пасля слова «рукавіцы» дапоўніць словамі «(акрамя скураных)», пасля слова «пальчаткі» дапоўніць словамі «(акрамя скураных)»;
б) у пункце 2:
абзац восьмы дапоўніць словамі «(не вызначаецца гіграскапічнасць аздобных дэталяў і дэталяў верху вырабаў 2-га слоя, якія не маюць непасрэднага кантакту са скурай карыстальніка, калі яны прызначаны для дэкаратыўнага афармлення верху вырабу; у адзенні і вырабах на падкладцы гіграскапічнасць вызначаецца асобна для матэрыялу верху і для падкладкі)»;
абзац дзявяты дапоўніць словамі «(у адзенні і вырабах на падкладцы вызначаецца асобна для матэрыялу верху і для падкладкі)»;
дапоўніць абзацам наступнага зместу:
«Не праводзяцца выпрабаванні па паказчыку «паветрапранікальнасць» у вырабах, якія па канструкцыі (сарафаны, спадніцы, камізэлькі, шорты) або структуры матэрыялу (з рыхлым пляценнем, ажурныя) дапускаюць высокую паветрапранікальнасць, а таксама ў вырабах, якія маюць канструктыўныя элементы для забеспячэння паветраабмену.».
4. Абзац пяты пункта 2 артыкула 6 выкласці ў наступнай рэдакцыі:
«– са штучнага футра (акрамя штучнага футра з укладаннем шарсцянога валакна ў ворсе не менш за 80 %) і байкі ў зімовым абутку для дзяцей ясельнага ўзросту.».
5. У абзацы трэцім пункта 2 артыкула 9 слова «дыстрыб’ютара» замяніць словам «прадаўца».
6. У абзацы другім пункта 1 артыкула 11 слова «дыстрыб’ютар» замяніць словам «прадавец».
[bookmark: _GoBack]7. У абзацы трэцім пункта 2 артыкула 12 слова «трусы» замяніць словамі «падгузнікі-трусы (трусікі)».
8. У дадатку № 1 да ўказанага тэхнічнага рэгламенту:
а) у пазіцыі 2 у графе 2 слова «, крэсельца» выключыць;
б) у пазіцыі 3 у графе 2 слова «трусы» замяніць словамі «падгузнікі-трусы (трусікі)»;
в) у пазіцыі 10 у графе 1 слова «спартыўнай,» выключыць.
9. Дадатак № 7 да ўказанага тэхнічнага рэгламенту выкласці ў наступнай рэдакцыі:
«Дадатак № 7
да тэхнічнага рэгламенту
Мытнага саюза «Аб бяспецы прадукцыі, прызначанай для дзяцей і падлеткаў» 
(у рэдакцыі Рашэння Савета 
Еўразійскай эканамічнай камісіі 
ад 23 верасня 2022 г. № 147)

Патрабаванні біялагічнай бяспекі, якія прад’яўляюцца 
да шчотак зубных, масажораў для дзясен і аналагічных вырабаў 
для догляду поласці рота
	Від паказчыка
	Найменне паказчыка
	Характарыстыка паказчыка, нарматыў

	1
	2
	3

	Таксікалагічныя паказчыкі1
	вострая таксічнасць пры пераральным увядзенні
	больш за 5000 мг/кг

	
	дзеянне на слізістыя абалонкі эксперыментальных жывёл
	індэкс раздражняльнага дзеяння – 0 балаў

	
	сенсібілізуючае дзеянне
	адсутнасць эфекту

	
	агульнатаксічнае дзеянне, якое вызначаецца альтэрнатыўнымі метадамі in vitro
	адсутнасць

	Клінічныя паказчыкі
	мясцовараздражняльнае і алергізуючае дзеянне
	адсутнасць пры аднаразовым выкарыстанні на працягу 24 гадзін і пры двухразовым штодзённым выкарыстанні на працягу 72 гадзін

	
	ачышчальнае дзеянне (толькі для зубных шчотак)
	зніжэнне індэкса гігіены поласці рота па Грын-Верміліёну не менш чым на 40 % ад першапачатковага значэння пры аднаразовай кантрольнай чыстцы зубоў


 
______________________________
1 Даследаванні таксікалагічных паказчыкаў праводзяцца на водных мадэльных выцяжках з адпаведных вырабаў. Таксікалагічная ацэнка праводзіцца шляхам выпрабавання з выкарыстаннем лабараторных жывёл (in vivo) або альтэрнатыўнымі метадамі (in vitro).».
10. Дадатак № 8 да ўказанага тэхнічнага рэгламенту дапоўніць заўвагамі 3 і 4 наступнага зместу:
«3. У адзенні і вырабах 2-га слоя на падкладцы гіграскапічнасць і паветрапранікальнасць вызначаюцца асобна для матэрыялу верху і для матэрыялу падкладкі.
4. Для дзяцей старэйшых за 1 год і падлеткаў не вызначаецца гіграскапічнасць аздобных дэталяў і дэталяў верху вырабаў 2-га слоя, якія не маюць непасрэднага кантакту або маюць абмежаваны кантакт (да 10 % плошчы верху вырабу) са скурай карыстальніка, калі яны прызначаны для дэкаратыўнага афармлення верху вырабу.».
11. Пазіцыю «Адзенне 2-га слоя і швейныя вырабы» дадатку № 9 да ўказанага тэхнічнага рэгламенту выкласці ў наступнай рэдакцыі:
	«
	Адзенне 2-га слоя і швейныя вырабы:

матэрыял верху

падкладка

12. У дадатку № 13 да ўказанага тэхнічнага рэгламенту:
а) пазіцыі «Да 1 года (пінеткі: памеры, мм: 95, 100, 105, 110, 115, 120, 125)», «Ад 1 года да 3 гадоў (для ясельнага ўзросту: памеры, мм: 105, 110, 115, 120, 125, 130, 135, 140)», «Ад 3 да 5 гадоў (маладзіцячы: памеры, мм: 145, 150, 155, 160, 165)» і «Ад 5 да 7 гадоў (дашкольны: памеры, мм: 170, 175, 180, 185, 190, 195, 200)» выкласці ў наступнай рэдакцыі:
	«

	Да 1 года
(пінеткі: памеры, мм: 95, 100, 105, 110, 115, 120, 125)
	маса паўпары абутку, г:
пінеткі (акрамя зімовых)
пінеткі зімовыя
	
не больш за 60
не больш за 110
	

	
	Ад 1 года да 3 гадоў 
(для ясельнага ўзросту: памеры, мм: 105, 110, 115, 120, 125, 130, 135, 140)
	маса паўпары абутку, г:
зімовага і вясенне-асенняга
летняга
дамашняга 
гнуткасць, Н/см (Н) (акрамя зімовых)5
вышыня абцаса абутку, мм:
летняга і дамашняга
зімовага і вясенне-асенняга 
	
не больш за 220
не больш за 120
не больш за 120
не больш за 6 (40)


не больш за 6
не больш за 10
	

	
	Ад 3 да 5 гадоў 
(маладзіцячы: памеры, 
мм: 145, 150, 155, 160, 165)
	маса паўпары абутку, г:
зімовага і вясенне-асенняга
летняга
дамашняга 
гнуткасць, Н/см (Н) (акрамя зімовых)5 
вышыня абцаса, мм 
	
не больш за 300
не больш за 170
не больш за 130
не больш за 11 (100) 

не больш за 10 
	

	
	Ад 5 да 7 гадоў 
(дашкольны: памеры, 
мм: 170, 175, 180, 185, 190, 195, 200)
	маса паўпары абутку, г: 
зімовага і вясенне-асенняга
летняга
дамашняга 
гнуткасць, Н/см (Н) (акрамя зімовых)5 
вышыня абцаса, мм 
	
не больш за 380
не больш за 200
не больш за 150 
не больш за 11 (100) 

не больш за 10
	



   

   »;



б) дапоўніць зноскай 5 наступнага зместу:
«5 Выпрабаванні абутку зімовага па паказчыку «гнуткасць» да ўстанаўлення нарматыўнага значэння не праводзяцца.».

_______________

